داݪ

داݪ (Legume) داݨے دار پھݪی دی سالوار فصل اے جیہدے وچ اک پھݪی دے اندر اک توں باراں بیاں اُپر مُشتمل، متغئیر حجم، شکل تے رنگ وچ ہُندی اے۔ داݪ پروٹین دا اہم ذریعا اے تے ایہنوں گوشت دے متبادل دے طور تے استعمال کیتا جا سکدا اے۔

 فوائد 
داݪاں وچ موجود فائبر دی وجہ توں خون وچ کولیسٹرول دا لیول کعھٹ رہندا اے۔ ذیابیطس دے مریضاں لئی وی داݪاں مفید غذا اے کیونکہ ایہدے ناݪ اوہناں دے خون وچ شوگر دی سطح وچ زیادا اضافا نئیں ہُندا۔
داݪاں فائبر وٹامن تے معدنیات دی موجودگی دی وجہ توں دل دی صحت لئی مفید نیں، ایہناں وچ فولیٹ تے میگنیشیم پائے جاندے نیں جیہدی وجہ توں دل دی بیماری دا خطرا کعھٹ جاندا اے۔
داݪ وچ فولاد وی موجود ہُندا اے جیہدے ناݪ خون دے سُرخ خلیے بݨدے نیں۔ جے جِسم وچ فولاد دی کمی ہووے تاں داݪاں ناݪ اس کمی نوں پورا کیتا جا سکدا اے۔

 ہور دیکھو 
 ماش
 مسور
 مونگ
 چنا
 لوبیا
 ارہر

 حوالے 

گٹھ:سبزیاں
گٹھ:دالاں